A BIZOTTSÁG 546/2005/EK RENDELETE
(2005. április 8.)
az adatszolgáltató országkódok elosztásának vonatkozásában a 437/2003/EK európai parlamenti és tanácsi rendelet kiigazításáról és a közösségi repülőterek listájának frissítése vonatkozásában az 1358/2003/EK rendelet módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a légi személy-, áru- és postaiküldemény-szállításra vonatkozó statisztikai adatgyűjtésről szóló, 2003. február 27-i 437/2003/EK európai parlamenti és tanácsi rendeletre (1) és különösen annak 10. cikkére,
mivel:
(1)
A 437/2003/EK rendelet 10. cikkével összhangban a Bizottságnak meg kell állapítania a mellékletben lévő leírások kiigazítására szolgáló szabályokat.
(2)
Szükség van a közösségi repülőterek jegyzékének összeállítására, azokat kivéve, amelyek csak alkalmi kereskedelmi forgalmat bonyolítanak le, valamint az eltérésekről is rendelkezni kell az Európai Unióba 2004. május 1-jén belépett tagállamok számára. Továbbá az új tagállamok kódjaival ki kell egészíteni a 437/2003/EK rendeletet végrehajtó és ennek I. és II. mellékletét kiigazító 1358/2003/EK rendelet III. mellékletében felsoroltakat.
(3)
Az 1358/2003 rendelet I. mellékletében szereplő eltéréseket és a közösségi repülőterek listáját naprakésszé kell tenni az említett mellékletben meghatározott szabályoknak megfelelően.
(4)
Ezért ennek megfelelően a 437/2003/EK és az 1358/2003/EK rendeletet módosítani kell.
(5)
Az e rendeletben előírt intézkedések összhangban vannak a Statisztikai Programbizottság véleményével,
ELFOGADTA EZT A RENDELETET:
1. cikk
Az 1358/2003/EK rendelettel módosított 473/2003/EK rendelet I. melléklete e rendelet I. mellékletével összhangban kiigazításra került.
2. cikk
Az 1358/2003/EK rendelet I. melléklete e rendelet II. mellékletének megfelelően módosul.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. április 8-án.